armvectores/hy_wikipedia_2023 huggingface dataset:
Սերգեյ Լեոնիդի Ֆեսենկո

Սերգեյ Լեոնիդի Ֆեսենկո (հունվարի 29, 1959(1959-01-29), Կրիվոյ Ռոգ, Դնեպրոպետրովսկի մարզ, Ուկրաինական ԽՍՀ, ԽՍՀՄ), Ուկրաինայի ԽՍՀՄ լողորդ, ամառային օլիմպիական խաղեր 1980-ի չեմպիոն։ ԽՍՀՄ սպորտի վաստակավոր վարպետ (1978)։


== Կենսագրություն ==
Ծնվել է 1959 թվականի հունվարի 29-ին Դնեպրոպետրովսկի մարզում՝ Կրիվոյ Ռոգում ։ 1982 թվականից Խորհրդային Միության կոմունիստական կուսակցություն անդամ է։
Ավարտել Է Կիևի ֆիզիկական կուլտուրայի պետական ինստիտուտը։
Հանդես է եկել «Ավանգարդ»-ում (Կիև)։ Առաջին մարզիչը եղել է Վալենտին Մակարովան, հետո՝ Վերա Սմելովան։
Մանկավարժական գիտությունների թեկնածու է։
1980 թվականի Օլիմպիական խաղերի բաթերֆլայի չեմպիոն է (1.59,76): 1980-ի Օլիմպիական խաղերի արծաթե մեդալակիր(4.23, 43):
1982 թվականի բատերֆլայի աշխարհի առաջնության արծաթե մեդալակիր է։
1982 թվականի աշխարհի առաջնության 400 մետր համալիր լողի բրոնզե մեդալակիր է։
1977 և 1981 թվականների  400 մ համալիր լողի Եվրոպայի չեմպիոն։
Բաթերֆլայի 1983 թվականի Եվրոպայի առաջնության արծաթե մեդալակիր։
Բատերֆլայի 1981 թվականի Եվրոպայի առաջնության բրոնզե մեդալակիր։
Բատերֆլայի Եվրոպայի գավաթի 1979, 1981 մրցումների հաղթող, 1982 թվականին 400 մ համալիր լողում։
Բատերֆլայի 1981 և 1983 թվականների համաշխարհային ունիվերսիադայի հաղթող։
1977-1983 թվականներին եղել է ԽՍՀՄ չեմպիոն ։
Եղելէ ԽՍՀՄ ժողովուրդների VII և VIII սպարտակիադաների հաղթող (1979, 1983)։
Ներկայումս լողի Կիևի քաղաքային ֆեդերացիայի փոխնախագահն է։
Ամուսնացած է, ունի 2 որդի։ Նրա որդին ՝ Սերգեյ Ֆեսենկոն, նույնպես զբաղվել է լողով։
Աշխատում է որպես լողի ավագ մարզիչ՝ մանկապատանեկան սպորտային դպրոցում՝ Բորիսպոլ քաղաքում։


== Մրցանակներ ==
ԽՍՀՄ սպորտի վաստակավոր վարպետ (1978);
Հոկտեմբերյան հեղափոխության շքանշան


== Ծանոթագրություններ ==


== Աղբյուր ==
Українська радянська енциклопедія: У 12 т. 2-е вид. / : Головна редакція Української радянської енциклопедії. Т.11, кн.1: Стодола-Фітогеографія. — 1984. — 606 с. — С. 565.(ուկր.)


== Արտաքին հղումներ ==
[1]
[2]
[3] Archived 2017-07-03 at the Wayback Machine.
Կուզմինցի (գյուղ, Բառի շրջան)

Անվան այլ կիրառումների համար տե՛ս՝ ԿուզմինցիԿուզմինցի (ուկրաիներեն՝ Кузьминці), գյուղ Ուկրաինայի Վիննիցայի մարզի Բառի շրջանում։ Հիմնադրվել է 1500 թվականին։
2001 թվականի տվյալներով Կուզմինցի գյուղում բնակվում էր 955 մարդ։ Բնակավայրը զբաղեցնում է 1,97 կմ² տարածք։ Բնակչության խտությունը կազմում էր 484,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Miles Away

Miles Away (հայերեն՝ Շատ մղոններ հեռու), ամերիկացի երգչուհի Մադոննայի Hard Candy 11-րդ ստուդիական ալբոմի երրորդ սինգլը՝ թողարկված 2008 թվականի հոկտեմբերի։


== Հիթ-շքերթներ ==
Miles Awayերգն առաջին տեղն է զբաղեցրել Spain Singles Chart, U.S. Billboard Hot Dance Airplay, U.S. Billboard Hot Singles Sales, U.S. Billboard Hot Dance Club Play հիթ-շքերթներում։ Ճապոնիայում սինգլը զբաղեցրել է Japan Hot 100 Singles;Հիթ-շքերթի 5-րդ հորիզոնականը, Գերմանիայի սինգլերի Հիթ-շքերթում 11-րդ հորիզոնականը, իսկ UK Singles Chart հիթ-շքերթում՝ 39-րդ հորիզոնական։


== Երաժշտական տեսահոլովակ ==
Երգի համար պաշտոնական տեսահոլովակ չի նկարահանվել։ Թողարկվել է տեսահոլովակ (պրոմո) որպես Մադոննայի Sticky and Sweet Tour համերգային շրջագայության երկրորդ մասի սկզբի համար։ Այդ հոլովակը ներառում է հատվածներ երգչուհու համերգային շրջագայության առաջին մասի նկարահանումներինց։


== Սինգլը տարբեր հրատարակություններում ==
Japanese Promo CD single«Miles Away» (Album Version) — 4:49US Promo CD Single«Miles Away» (Radio Edit) — 3:43Europe iTunes Digital Single«Miles Away» — 4:48EU / UK 2 Track CD Single«Miles Away» (Album Version) — 4:48
«Miles Away» (Thin White Duke Remix) — 6:10EU Maxi CD Single / Digital Maxi Single / UK 12" Picture Disc«Miles Away» (Album Version) — 4:48
«Miles Away» (Thin White Duke Remix) — 6:10
«Miles Away» (Rebirth Remix) — 7:27
«Miles Away» (Johnny Vicious Club Mix) — 7:23EU/US Maxi CD Single«Miles Away» (Radio Edit)
«Miles Away» (Thin White Duke Remix)
«Miles Away» (Morgan Page Remix)
«Miles Away» (Johnny Vicious Club Remix)
«Miles Away» (Johnny Vicious Warehouse Mix)
«Miles Away» (Rebirth Remix)
«Miles Away» (Aaron LaCrate & Samir B-More Gutter Remix)US Digital Maxi Remixes«Miles Away» (Thin White Duke Remix) — 6:09
«Miles Away» (Johnny Vicious Club Mix) — 7:22
«Miles Away» (Johnny Vicious Warehouse Mix) — 8:18
«Miles Away» (Morgan Page Remix) — 7:07
«Miles Away» (Morgan Page Dub) — 7:10
«Miles Away» (Rebirth Remix) — 7:24
«Miles Away» (Aaron LaCrate & Samir B-More Gutter Mix) — 4:57US Digital Maxi Remix Edits«Miles Away» (Radio Edit) — 3:43
«Miles Away» (Thin White Duke Edit) — 4:33
«Miles Away» (Morgan Page Edit) — 3:50
«Miles Away» (Johnny Vicious Club Mix Edit) — 4:37
«Miles Away» (Rebirth Edit) — 4:00
«Miles Away» (Aaron LaCrate & Samir B-More Gutter Edit) — 3:28US 2x12" Vinyl SetA1. «Miles Away» (Thin White Duke Remix) (6:09)
A2. «Miles Away» (Radio Edit) (3:43)
B1. «Miles Away» (Johnny Vicious Club Remix) (7:26)
B2. «Miles Away» (Morgan Page Dub) (7:08)
C1. «Miles Away» (Aaron LaCrate & Samir B-More Gutter Mix) (5:00)


== Հիթ-շքերթներ և հավաստագրեր ==


== Ծանոթագրություններ ==
Էբբա Մարգարետա Պալմստիերնա

Էբբա Մարգարետա Պալմստիերնա (շվեդերեն՝ Ebba Palmstierna, օգոստոսի 27, 1877(1877-08-27), Royal Karlskrona Admiralty parish, Կառլսկրունա, Բլեքինգե, Շվեդիա - հոկտեմբերի 9, 1966(1966-10-09), Q10658553?, Rättvik Municipality, Դալարնա, Շվեդիա), շվեդ ազնվական կին և սուֆրաժիստ։


== Կյանք ==
Պալմստիերնան ծնվել է 1877 թվականին։ Նա հրամանատար Ալֆրեդ Էդվարդ Ռաթգեր Կարլհայմ–Գինլենսկոլդի և Մարիա Էլիզաբեթ Քրիստինա Էրենբորգի դուստրն էր։ 1899 թվականին, ամուսնացել է Էրիկ Կուլե Պալմստիերնայի հետ (1877-1959), ունեցել են մի քանի երեխա, նրանցից մեկը՝ Կառլ–Ֆրեդերիկ Պալմստիերնան է։ Նա ակտիվ էր Կարլսկրունայի կանանց ընտրական իրավունքի ազգային ասոցիացիայում և Կարլսկրունա ասոցիացիայի խորհրդի կազմում էր, որը ստորագրություններ էր հավաքում կանանց ընտրական իրավունքի վերաբերյալ։ 1917 թվականին, ազգային խորհրդի անդամ էր կանաց ընտրական իրավունքի ազգային ասոցիացիայում, Սիգնե Բերգմանի, Կարոլինա Վիդերստրյոմի, Գուլլի Պետրինիի և Էսթեր Բրիսմանի հետ միասին։
Գրել է իր հուշերը կենդանության օրոք։ Դրանք հրատարակվել են 1973 թվականին՝ հետմահու, երկու հատորով, դրանցից մեկը տպագրվել է 1877 թվականից մինչև 1905 թվականը, իսկ մյուսը՝ 1907 թվականից մինչև 1922 թվականը։


== Ծանոթագրություններ ==
Ապրանք (Բալուի գավառ)

Անվան այլ կիրառումների համար տե՛ս՝ Ապրանք (այլ կիրառումներ)Ապրանք, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Բալու քաղաքից 7 կմ հյուսիս` սարավանդին։


== Պատմություն ==
Բնակչության մեծ մասը զոհվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին հայաբնակ էր։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Ապրանքն ուներ Ս. Աստվածածին անունով եկեղեցի, որը ենթարկվում էր Բալուի առաջնորդարանին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Սեբաստիան Ռոշե

Սեբաստիան Ռոշե (ֆր.՝ Sebastian Roché, օգոստոսի 4, 1964(1964-08-04), Փարիզ), ֆրանսիացի դերասան, ով ունի շոտլանդական (հայրական կողմից) և ֆրանսիական (մայրական կողմից) արմատներ։ Ռոշեն ավելի հայտնի է ABC-ի «Գլխավոր հոսպիտալ» օճառային օպերայում կատարած Ջերի Ջեքսիի դերի շնորհիվ (2007-2013 թթ.), ինչպես նաև «Եզր», «Գերբնականը», «Առաջնածինները» և «Սկանդալ» հեռուստասերիալներում կատարած երկրորդական դերերով։


== Վաղ տարիներ ==
Ռոշեն ծնվել է Փարիզում 1964 թվականի օգոստոսի 4-ին։ Պատանեկան տարիներին ընտանիքի հետ ապրել է առևտրային նավում, որը գնում էր Միջերկրածով, Աֆրիկա, Հարավային Ամերիկա և Կարիբներ։ Ավարտել է Դրամատիկական արվեստի պետական բարձրագույն կոնսերվատորիան։


== Կարիերա ==
1989 թվականին կոնսերավատորիան ավարտելուց հետո Սեբաստիանը աշխատել է ֆրանսիական թատրոնում, կինոյում և հեռուստաընկերությունում այնպիսի դերասանների հետ, ինչպիսիք են Միշել Սերրոն, Իզաբել Հյուպպերը։ 1922 թվականին տեղափոխվել է ԱՄՆ և այդ ժամանակից ի վեր աշխատել է այդտեղ։ Աշխատել է թատրոնում Ալ Պաչինոյի, Ջուլի Թեյմորի և Մարկ Լամոսի հետ։ Նրա հեռուստատեսային և կինեմատոգրաֆիստական կարիերան ընդգրկում է այնպիսի ֆիլմեր, ինչպիսիք են՝ Կարգ ու Կանոն, Նյու-Յորքի գաղտնիքները, Սեքսը մեծ քաղաքում, Մեծն Մերլին, Հմայվածները, Լրտեսուհին, Երկրածովի կախարդը, CSI, «Հակաահաբեկչություն» ջոկատ, Օդիսսեա 5, Վամպիրի օրագրերը, Գերբնականը: Նաև նկարահանվել է «Բեովուլֆ» ֆիլմում Էնթոնի Հոփքինսի, Ջոն Մալկովիչ-ի և Անջելինա Ջոլիի հետ։


== ԱՆձնական կյանք ==
1997 թ.-ից 2005 թվականներին ամուսնացած էր ամերիկացի դերասանուհի և ռեժիսոր Վերա Ֆարմիգայիի հետ։ 2014 թվականին ամուսնացել է ամերիկացի դերասանուհի Ալիսիա Հաննայի (Alicia Hannah) հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Սեբաստյան Ռոշե Internet Movie Database կայքում
Խանո Վերին

Խանո Վերին, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի վերին հոսանքի Մալխաս վտակի ձախ ափին, Կարաքիլիսա քաղաքից 14 կմ հարավ։


== Բնակչություն ==
XIX դարի վերջին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
ՈՒՏ 15

ՈՒՏ 15, ուսումնամարզական պարաշյուտային համակարգ է։ Նախատեսված է սկսնակ, բայց արդեն որոշակի (50 թռիչք) փորձ ունեցող մարզիկների համար։ Պարաշյուտի կառուցվածքը թույլ է տալիս միայն ձեռքով բացման հնարավորություն, նախատեսված է հնարավորություն օգտագործելու ապահովագրող սարք ППК-У-405-АД։
ՈՒՏ-15 4-րդ և 5-րդ սերիայի պարաշյուտները մինչ օրս ըստ վայրէջքի ճշգրտության լավագույնն են գմբեթաձև կառուցվածքով պարաշյուտների մեջ։ Նրանցով են սահմանվել բազմաթիվ ռեկորդներ։
ՈՒՏ-15 պարաշյուտները կիրառվում են մեր երկրում Հայաստանի պարաշյուտային սպորտի ֆեդերացիայում, որպես անցումային համակարգ Դ-1-5ու և Մալվա-24 պարաշյուտների միջև։


== Մարտավարա-տեխնիկական բնութագիր ==
Պարաշյուտիստ մարզիկի քաշը - 100 կգ,
Թռչող սարքի արագություն - մինչև 225 կմ/ժ,
Պարաշյուտի բացման մինիմալ բարձրություն (ԹՍ-ի 120-225կմ/ժ արագության դեպքում) - 150 մ,
Հորիզոնական արագությունը - 5.1 մ/վ,
Ուղղահայաց արագություն - 5.1 մ/վ,
Շրջադարձ կամայական ուղղությամբ 360 աստիճանով - 5 վ,
Պարաշյուտի զանգված - 12.3 կգ։Պարաշյուտի փոքր քաշն է, որի պատճառով թողարկող հրահանգիչները գերադասում են օգտագործել այն։


== Ծանոթագրություններ ==
Կարոյ Ֆերենցի

Կարոյ Ֆերենցի (հունգ.՝ Ferenczy Károly, փետրվարի 8, 1862(1862-02-08)[…], Վիեննա, Ավստրիական կայսրություն - մարտի 18, 1917(1917-03-18)[…], Բուդապեշտ, Ավստրո-Հունգարիա), հունգարացի նկարիչ, իմպրեսիոնիստ ու սիմվոլիստ։ Նադբանյայի գեղանկարչական դպրոցի առաջավոր ներկայացուցիչներից է, որ ձևավորվել է Տրանսիլվանիայի Նադբանյա քաղաքում։ Համարվում է «հունգարական իմպրեսիոնիզմի ու պոստիմպրեսիոնիզմի հայրը» և «ժամանակակից հունգարական նկարչության» հիմնադիրը։ Նկարիչ Բենի Ֆերենցիի հայրն է։


== Կենսագրություն և ստեղծագործություն ==
Կարոյ Ֆերենցին ծնվել է 1862 թվականին Վիեննայում, հրեական ընտանիքում։ Մայրը մահացել է նրա ծննդից անմիջապես հետո։ Ֆերենցին նախ սովորել է իրավագիտություն ու տնտեսագիտություն, ստացել է համալսարանական դիպլոմ և հետո միայն զբաղվել նկարչությամբ։ Նա ճանապարհորդել է Իտալիայում, իսկ 1887 թվականին սկսել է սովորել Փարիզի Ժյուլիանի ակադեմիայում։ 1889 թվականին տեղափոխվել է Բուդապեշտի մոտակայքում գտնվող Սենտենդրե քաղաք, որտեղ սկսել է աշխատել նատուրալիստական ոճով, որը հիշեցնում էր այդ ժամանակ Ֆրանսիայում մեծ ճանաչում վայելող Ժյուլ Բաստիեն Լեպաժի ստեղծագործությունները։ 1883-1886 թվականներին նա ընտանիքով ապրել է Մյունխենում, որտեղ ծանոթացել է Շիմոն Հոլոշիի հետ։ Հոլոշիի հետ նա տեղափոխվել է Նալբանյա և տեղի «նկարչական գաղութի» առաջատարներից մեկը դարձել։ Նալբանյայում նա մեծ տեղ է հատկացրել պլեներային գեղանկարչությանը։ 1903 թվականին Ֆերենցիի նկարները ցուցադրվել են Բուդապեշտում և արժանացել քննադատների դրական արձագանքներին։
1906 թվականին տեղափոխվել է Բուդապեշտ, որտեղ տեղի նկարչական դպրոցում, որ հետագայում դարձել է գեղարվեստի ուսումնարան, ստացել է պրոֆեսորի պաշտոն։ Նա շարունակել է ամեն ամառ մեկնել Նալբանյա։ Կարոյ Ֆերենցիի՝ Բուդապեշտի շրջանի ստեղծագործությունները հագեցած են սիմվոլիստական դեկորատիվ մոտիվներով, որի գլխավոր թեման մերկ կերպարների, ինչպես նաև աստվածաշնչյան կերպարների պատկերումն էր։
Նկարիչը մահացել է 1917 թվականին։
Սենտենդրեում բացվել է Կարոյ Ֆերենցիի թանգարան։
1966 թվականին Հունգարիայի ազգային պատկերասրահը կազմակերպել է «Նալբանյայի նկարչական գաղութի» ներկայացուցիչների աշխատանքների ցուցահանդես։


=== Ընտանիք ===
Կինը՝ Օլգա Ֆիալկան, եղել է նկարչուհի։ Երեխաներն են՝ Վալեր Ֆերենցի (1885-1954, նկարիչ), Նոեմի Ֆերենցին (1890-1957, գեղարվեստական տեքստիլի վարպետ), Բենի Ֆերենցի (1890-1967, քանդակագործ)։


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Jozsef Vadas Hungarian Masterpieces. — Corvina Books (Budapest), 2003. — P. 90-95. — ISBN 9631353044. (անգլ.)


== Արտաքին հղումներ ==
Կարոյ Ֆերենցի հոդվածը Սովետական մեծ հանրագիտարանում 
Գեղարվեստը Հունգարիայում
Կազիրովո

Կազիրովո (ռուս.՝ Казырово, բաշկիրերեն՝ Ҡаҙыр), գյուղ Ռուսաստանի, Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 93 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Say Yay!

«Say Yay!» (հայերեն՝ Ասա յեյ), իսպանացի երգչուհի և երգահան Բարեյի սինգլն է։ Երգը կներկայացնի Իսպանիան Եվրատեսիլ 2016 երգի մրցույթին։ Երգի տևողությունը 2։56 րոպե է։ Այն թողարկվել է հունվարի 25-ին (2016)։ Երգն առանց կիսաեզրափակչին մասնակցելու հանդես կգա եզրափակչում, քանի որ Իսպանիան հիմնադիր երկրներից է։ Երգը րունի տեսահոլովակ։ Երգչուհին նաև երգահանն ու բառերի հեղինակն է։ Սա առաջին անգլերեն երգն է Իսպանիայի եվրատեսիլյան պատմության մեջ։


== Արտաքին հղումներ ==
Երգը YouTube-ում


== Ծանոթագրություններ ==
Պռիցի

Պռիցի (էստ․՝ Pritsi), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պուդեժկա

Կազանիդիր (ռուս.՝ Пудежка), գետ Ռուսաստանում, հոսում է Ալթայի հանրապետությունում։ Գետաբերանը տեղակայված է Տարխատա գետի ձախ ափին՝39 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006561
Հիդրոլոգիական ուսումնասիրությունների կոդը - 103000656
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լա Մյուր Արժան

Լա Մյուր Արժան  (ֆր.՝ La Mura e Argenç), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Կաստալեն։
Համայնքի INSEE կոդ՝ 04136


== Բնակչություն ==
Համայնքի բնակչությունը 2008 թվականին կազմում էր 321 մարդ։


== Տնտեսություն ==
2007 թվականի տվյալներով 197 աշխատունակ տարիքի մարդկանցից (15-64 տարեկան) 134 ը տնտեսապես ակտիվ էին, 63 -ը անգործ (ակտիվության ցուցանիշը 68.0 %, 1999 թվականին եղել է՝ 70.9%)։ 134 աշխատունակ բնակիչներից 125 -ը աշխատում էին (64 տղամարդ և 61 կին), անաշխատանք էին 9-ը (6 տղամարդ և 3 կին)։ 63 անգործ մարդկանցից 7-ը աշակերտներ կամ ուսանողներ են,32-ը թոշակառու, 24-ը չէին աշխատում այլ պատճառներով։


== Ծանոթագրություններ ==
Դուֆ (ջրվեժ)

Դուֆ, ջրվեժ Հյուսիսային Մակեդոնիայի արևմուտքում՝ Մավրովո ազգային պարկում, Ռոստուշե գյուղի մերձակայքում, Ռոստուշկա գետի վրա։ Մոտակայքում է գտնվում Սուրբ Յովան Բիգորսկու վանքը։


== Հակիրճ տեղեկատվություն ==
Ջրվեժը Կրչին սարի լանջին է, խիտ անտառի մեջ։ Ամենայն հավանականությամբ՝ առաջացել է գետի հունի էրոզիայի հետևանքով։ Ջրվեժի ուղղահայաց հատվածի բարձրությունը մոտավորապես 23,5 մետր է (ըստ այլ չափումների՝  շուրջ 28 մետր): Ստորին մասում առաջացել է բավականին խոր գուռ։ Ջուրը կլոր տարին գահավիժում է առատորեն, իսկ ձմռանը ջրի ծախսը գրեթե կրկնակի ավելանում է (միջին ծախսը կազմում է վայրկյանում 90 լիտր):


== Գրականություն ==
Evans, Thammy: Macedonia, p. 308


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Նովիե Նիզկովիցի

Նովիե Նիզկովիցի (ռուս.՝ Новые Низковицы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իզոմերազներ

Իզոմերազներ (ՖՀ 5), ֆերմենտների դաս, որոնք կատալիզում են մոլեկուլի մեկ իզոմերից մյուսին անցումը։ Իզոմերազները կարող են կատալիզել ինչպես ներմոլեկուլային վերախմբավորումներ, այնպես էլ կոնֆորմացիոն փոփոխություններ։ Կատալիզվող ռեակցիաներն ունեն հետևյալ ընդհանուր տեսքը

A–B → B–A


== Դասակարգում ==
Ըստ ֆերմենտների միջազգային դասակարգման՝ իզոմերազները պատկանում են հինգերորդ դասին (ՖՀ 5)։ Այդ դասն իր հերթին ստորաբաժանվում է հետևյալ ենթադասերի

ՖՀ 5.1, ներառում է ֆերմենտներ, որոնք կատալիզում են ռացեմացման (ռացեմազներ) և էպիմերման (էպիմերազներ) ռեակցիաներ
ՖՀ 5.2, ներառում է ֆերմենտներ, որոնք կատալիզում են երկրաչափական իզոմերման ռեակցիաներ (ցիս-տրանս իզոմերազներ)
ՖՀ 5.3, ներառում է ֆերմենտներ, որոնք կատալիզում են ներմոլեկուլային օքսիդավերականգնման ռեակցիաներ
ՖՀ 5.4, ներառում է տրանսֆերազներ (մուտազներ)
ՖՀ 5.5, ներառում է ներմոլեկուլային լիազներ
ՖՀ 5.99, ներառում է այլ իզոմերազներ, նաև տոպոիզոմերազներ


== Արտաքին հղումներ ==
ՖՀ 5 դասակարգում
GoPubMed: Իզոմերազների մասին լավագույն հոդվածները Archived 2009-02-21 at the Wayback Machine.
Արիել (այլ կիրառումներ)

Արիել, կարող է վերաբերել՝

Արիել - արքայադուստր Արիելը՝ վերացական, մտացածին դեր է և Ուոլտ Դիսնեյ ընկերություն (Walt Disney Pictures) կողմից հեղինակված մուլտֆիլմերից մեկի անվանումն է՝ «Փոքրիկ Ջրահարսը» (1989 թվական)
Արիել - Ուրանի 27 արբանյակներից մեծությամբ չորրորդը
Արիել - քաղաք Իսրայելի Հուդեա և Սամարիա մարզում` Հորդանան գետի արևմտյան ափին
Անեկդոտ

Անեկդոտ (հունարեն՝ το ανεκδοτо - անտիպ), ոչ մեծ պատմություն զվարճալի բովանդակությամբ։
Անեկդոտները հիմնականում անանուն ստեղծագործություններ են և տարածվում են մեծ մասամբ բանավոր կերպով։ Նրանց մեջ երգիծվում են կենցաղի, հասարակական-քաղաքական կյանքի զանազան ծիծաղաշարժ դեպքեր, մարդկային բնավորության բացասական գծեր։ Անեկդոտն աչքի է ընկնում սուր երգիծական բովանդակությամբ, անսպասելի ավարտով։ Անեկդոտներ են գրել նաև անհատ հեղինակներ։
Հրաչյա Աճառյանի «Պոլսահայ անգիր բանահյուսություն» գրքի «Առակներ» բաժնում
ընդգրկված 55 նմուշներից 31-ը անեկդոտներ են՝ ժողովրդական երգիծապատումներ և զվարճախոսություններ։


== Աղբյուրներ ==

Անեկդոտներ Archived 2010-07-30 at the Wayback Machine.
Վալդոբիադենե

Վալդոբիադենե  (իտալերեն՝  Valdobbiadene), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 10 790 մարդ, խտությունը՝ 176 մարդ/կմ²։ Զբաղեցնում է 60, 7 կմ² մակերես։ Փոստային ինդեքս՝ 31049, հեռախոսային կոդ՝ 0423:
Կոմունայի հովանավոր սուրբն է Հռոմի պապ Սուրբ Գրիգոր Մեծը։ Տոնը նշվում է մարտի երկրորդ երկուշաբթի օրը։


== Արտաքին հղումներ ==
http://www.comune.valdobbiadene.tv.it.it(չաշխատող հղում)


== Ծանոթագրություններ ==
(7798) 1996 CL

(7798) 1996 CL, աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 1-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,479314 ա. մ., առավելագույնը մոտենում է 2,1592 ա. մ. հեռավորության վրա և հեռանում 2,7994 ա. մ.։ Արեգակի շուրջ մեկ ամբողջական պտույտ է կատարում 1425,92 երկրային օրվա ընթացքում, իր ուղեծրով շարժվելով միջինում 0,252468 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7798) 1996 CL աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հասցեատիրոջ որոնումները (ֆիլմ)

Հասցեատիրոջ որոնումները, 1955 թվականին «Երևան» կինոստուդիայի նկարահանած ֆիլմ։


== Սյուժե ==
Կարի ֆաբրիկայի անորակ արտադրանքը, հանրախանութ բերվելով, իրացվում է, քանի որ հանրախանութի բաժնի վարիչն ու ֆաբրիկայի գլխավոր ինժեները ընկերներ են։ Սակայն սիրո ազդեցությամբ բաժնի վարիչը գիտակցում է իր սխալը։


== Դերերում ==
Ռուբեն - Սոս Սոսյան
Նատաշա - Լ. Շագալովա
Բրուտյան - Խորեն Աբրահամյան
Սուրեն Պետրովիչ - Դավիթ Մալյան
Աշոտ - Լ. Դովլաթյան
Մանուշ - Մետաքսյա Սիմոնյան
Գրիգոր Խրիստոֆորովիչ - Լևոն Զոհրաբյան
Գասպարյան - Հրաչյա Ներսիսյան
թամադա - Թաթիկ Սարյան
Արևիկ - Վարդուհի Վարդերեսյան
կոշկակար - Մուրադ Կոստանյան
«գյուտարար» - Գեն (Գ. Շահնազարյան)
Պետրոս - Օրի Բունիաթյան
վաճառող - Աշոտ Ներսիսյան


== Նկարահանող խումբ ==
Սցենարի հեղինակ - Մարո Երզնկյան, Սամուիլ Շատրով
Բեմադրող ռեժիսոր - Յուրի Երզնկյան, Ամասի Մարտիրոսյան
Բեմադրող օպերատոր - Ժիրայր Վարդանյան, Գարեգին Արամյան
Բեմադրող նկարիչ - Պ.Բեյտներ
Կոմպոզիտոր - Առնո Բաբաջանյան
Հնչյունային օպերատոր - Ն.Ջալալյան
Ռեժիսոր - Գ.Մուշեղյան
Նկարիչ-դիմահարդար - Լ.Կուզնեցովա
Զգեստների նկարիչ - Ստեփան Անդրանիկյան
Մոնտաժ - Վ.Իսահակյան
Երգերի տեքստի հեղինակ - Ն.Ադամյան
Դիրիժոր - Վ.Լյուդվիկովսկի, Կ.Օրբելյան
Տնօրեն - Լ.Ստեփանյան


== Տես նաև ==
Հայկական ֆիլմերի ցանկ


== Ծանոթագրություններ ==
Խիլչիցի (գյուղ, Կրասնինսկի շրջան)

Խիլչիցի (ռուս.՝ Хильчицы), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լքվածը (ֆիլմ, 2000)

Լքվածը (անգլ.՝ Cast Away, այլ թարգմանությամբ՝ Ափ նետվածը), 2000 թվականին ռեժիսոր Ռոբերտ Զեմեկիսի նկարահանած ֆիլմ, Թոմ Հենքսի գլխավոր դերակատարմամբ, ով այս ֆիլմի համար նիհարել է մոտ 20 կգ-ով։


== Սյուժե ==
Ֆիլմի գլխավեր հերոսը «Federal Express» փոխադրումների առաքման ծառայության ընկերության աշխատակից Չակ Նոլանդն է, ով զբաղվում է ծովային փոխադրումներով։ Ավիավթարի հետևանքով նա հայտնվում է մի անմարդաբնակ կղզում, որտեղ գոյատևելու համար նա անցնում է ֆիզիկական և հոգեբանական ծանր փորձությունների միջով...


== Դերերում ==
Թոմ Հենքս - Չակ Նոլանդ
Հելեն Հանտ - Քելլի Ֆրիրզ
Նիկ Շերսի - Ստեն
Ջենիֆեր Լուիս - Բեկկա Տվիգ
Քրիս Նոթ - Ջերրի Լովետ
Լարրի Ուայթ - Բեթինա Պիտերսոն
Վինս Մարտին - Ալբերտ Միլլեր
Ջեֆրի Բլեք - Մեյնարդ Գրեհեմ


== Մրցանակներ ==
Ֆիլմը ընդհանուր թվով ստացել է 15 կինոմրցանակ, ներկայացված է եղել ևս 22-ի, որոնց թվում.

ներկայացվել է 2 Օսկարի,
Օսկար լավագույն դերասանի համար (Թոմ Հենքս)
Օսկար լավագույն հնչունավորման համար
ստացել է 1 Ոսկե Գլոբուս (Թոմ Հենքս, որպես դրամայի լավագույն դերասան)
ներկայացվել է 1 BAFTA-ի (Թոմ Հենքս, որպես լավագույն դերասան)
ստացել է 1 Գրեմմի (Ալան Սիլվեստրի) և այլն


== Սաունդթրեք ==
«Cast Away» — 3:44
«Wilson, I’m Sorry» — 1:39
«Drive to Kelly’s» — 3:54
«Love of My Life» — 1:47
«What the Tide Could Bring» — 3:39
«Crossroads» — 2:08
«End Credits» — 7:29


== Ծանոթագրություններ ==


== Արտաքին հղումներ ==
«Լքվածը»(ռուս.) ֆիլմը ԿինոՊոիսկ կայքում։
Լքվածը(անգլ.) ֆիլմը Rotten Tomatoes կայքում
«Լքվածը»(անգլ.) ֆիլմը Metacritic կայքում:
«Լքվածը»(անգլ.) ֆիլմը Box Office Mojo  կայքում
Զուլցտալ

Զուլցտալ (գերմ.՝ Sulzthal), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Բադ Կիսինգենի շրջանի կազմում։ Բնակչությունը կազմում է 913
մարդ (ըստ 2010 թվականի դեկտեմբերի 31-ի). Տարածքը կազմում է 15,06 կմ²։ Պաշտոնական կոդ՝ 09 6 72 155։


== Ծանոթագրություններ ==


== Գրականություն ==
Marktgemeinde Sulzthal։ 1050 Jahre Sulzthal – Historisches Dorf-Fest – Festschrift zum Jubiläum, 2003


== Արտաքին հղումներ ==
պաշտոնական կայք
Վանա-Ոտեպյաե

Վանա-Ոտեպյաե (էստ․՝ Vana-Otepää), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 135 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստեպուրինո (գյուղ, Ռոմնիի շրջան)

Ստեպուրինո (ուկրաիներեն՝ Степурине), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Ստեպուրինո գյուղում բնակվում էր 51 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դավիդ Սորիա

Դավիդ Սորիա Սոլիս (իսպ.՝ David Soria Solís; ապրիլի 4, 1993(1993-04-04), Մադրիդ, Իսպանիա), իսպանացի ֆուտբոլիստ, «Սևիլյա» ֆուտբոլային ակումբի դարպասապահ։


== Ակումբային կարիերա ==
2012 թվականին Իսպանիայի ֆուտբոլի առաջնությունում դեբյուտել է «Սևիլյայի» երրորդ թիմի կազմում։ 2012 թվականին տեղափոխվել է «Սևիլյա B»: Սեգունդա B-ում մասնակցություն է ունեցել 16 խաղերում, իսկ երկրորդում` 34։
Սորիան 7 անգամ եղել է պահեստային թիմում` Լա Լիգայի 2014/2015 մրցաշրջանում։ Առաջին անգամ եղել է սեպտեմբերի 14-ին «Խետաֆե» ակումբի դեմ խաղի ժամանակ, որտեղ փոխարինել է Մարիանո Բարբոսային։ Սորիան պահեստային դարպասապահ է եղել 2014-2015 ՈւԵՖԱ Չեմպիոնների լիգայի շրջանակներում «Զենիթի» դեմ կայացած հանդիպման ժամանակ (2:1)։
Սեպտեմբերին Marca սպորտային օրաթերթը կանխագուշակել էր, որ Սորիան կարող է դառնալ «Սևիլյայի» հիմնական դարպասապահ Ռիկո Սերխիոյի և Բետայի վատ պատրաստվածության պատճառով։ «Կարմրա-սպիտակների» գլխավոր մարզիչ Ունաի Էմերին թույլատրեց Սորիային մասնակցել Իսպանիայի գավաթի 1/6 եզրափակչում «Լոգրոնես» ակումբի դեմ կայացած խաղին (3:0)։
Եվրագավաթի առաջնությունում նրա դեբյուտը կայացել է 2016 թվականի փետրվարի 18-ին` նորվեգական «Մոլդե» ակումբի դեմ կայացած հանդիպման ժամանակ։ Նույն մրցաշրջանի շրջանակներում «Ատլետիկ Բիլբաո» ակումբի դեմ կայացած հանդիպման ժամանակ ( ապրիլի 24) Սորիան սխալ թույլ տվեց, բաց թողեց Արիցու Աուդիրսին խփած գնդակը, սակայն հետո՝ 11 մետրանոց հարվածների ժամանակ, հետ մղելով Բենյատի խփած գնդակը, հնարավորություն տվեց «Սևիլյային» դուրս գալ կիսաեզրափակիչ։ Սորիա Սոլիսը եղել է նաև անգլիական «Լիվերպուլ ակումբի դեմ մայիսի 18-ին Բազելում կայացած խաղի հիմնական դարպասապահ։ ՈւԵՖԱ չեմպիոնների լիգայի եզրափակչում «Սևիլյան» 3:1 հաշվով հաղթեց «Լիվերպուլին»։


== Ելույթների վիճակագրություն ==
2016 թվականի օգոստոսի 23-ի տվյալներով-ի դրությամբ


== Նվաճումներ ==
 Սևիլյա 

Եվրոպայի առաջնության հաղթող - (2015/2016)


== Ծանոթագրություններ ==


== Արտաքին հղումներ ==
Դավիդ Սորիա պրոֆիլը BDFutbol կայքում
Լիվերպուլ

Լիվերպուլ (անգլ.՝ Liverpool), քաղաք Մեծ Բրիտանիայում, գտնվում է Անգլիայի հյուսիսարևմտյան մասում, Մերսի գետի ափին։ Բնակչությունը կազմում է 441 477 մարդ։ Մեծությամբ երրորդ քաղաքն է Անգլիայում և չորրորդը Մեծ Բրիտանիայում։ Լիվերպուլի ագլոմերացիայի ընդհանուր բնակչությունը անցնում է 800 000-ի սահմանը։


== Անվանում ==
Հայտնի է 12-րդ դարից։ Անվանման անգլերեն գրությունն է Liverpool. հին անգլերեն է և նշանակում է «տղմոտ գետնախորշ, ցամաքած փոքրիկ ճահիճ»։


== Պատկերասրահ ==

		
		
		
		
		
		


== Եղբայր-քաղաքներ ==

 ԱՄՆ, Բիրմինգեմ, Ալաբամա,  (2015)
 Գերմանիա, Կելն,  (1952)
 Իռլանդիա, Դուբլին,  (1997)
 Չինաստան, Շանհայ,  (1999)
 Բրազիլիա, Ռիո դե Ժանեյրո,  (2003)
 Ինդոնեզիա, Մեդան
 Մալայզիա, ՊենանգԼիվերպուլն ունի նաև այլ բարեկամ քաղաքներ՝

 Ֆրանսիա Գիվենչի-լես-Բասսե
 Կանադա Գալիֆակս
 Կուբա Հավանա, Կուբա
 Արգենտինա Լա-Պլատա, Արգենտինա
 ԱՄՆ Մեմֆիս
 Ճապոնիա Մինամիտանե
 Իտալիա Նեապոլ
 ԱՄՆ Նոր Օրլեան
 Ուկրաինա Օդեսա
 Իտալիա Պոնսակո
 Ռումինիա Ռիմնիկու-Վիլեչա
 Չիլի Վալպարաիսո


== Ծանոթագրություններ ==


== Արտաքին հղումներ ==
Լիվերպուլի կառավարության պաշտոնական կայքը
Ճանապարհային նշան

Ճանապարհային նշաններ, նշաններ, տեղադրված ճանապարհների կողային կամ կենտրոնական մասերում։ Համարվում են ճանապարհային երթևեկության անվտանգությունն ապահովող տեխնիկական միջոցներ և նախատեսված են վարորդներին, հետիոտներին և այլ ճանապարհային մասնակիցներին ճիշտ ուղղորդելու և/կամ տեղանքի մասին տեղեկություն տրամադրելու համար։
Պատմության մեջ հայտնի առաջին ճանապարհային նշանները եղել են պարզ փայտե կամ քարե ուղենիշների տեսքով։ Ներկայիս տեսքը երթևեկության նշանները ձեռք են բերել 1930-ական թվականներից հետ։
Բազմաթիվ երկրներում ճանապարհային նշանների հիմնական մասը համընկնում են։ Այնուամենայնիվ, նշանները կարող են խիստ տարբերվել ըստ երկրի։ Աշխարհում երթևեկության նշանները դասակարգվում են երկու հիմնական խմբի մեջ՝ եվրոպական և անգլոսաքսոնական։
Պետական ստանդարտով հաստատված է ճանապարհային նշանների 7 խումբ, նախազգուշացնող, առավելության, արգելող, թելադրող, ինֆորմացիոն-ցուցիչ, սպասարկման և լրացուցիչ ինֆորմացիայի։ Նշանների՝ այս կամ այն խմբին պատկանելու հիմնական տարբերիչ առանձնահատկություններն են ձևը, ֆոնի և եզրագծի գույնը։ Նախազգուշացնող նշանները վարորդին տեղեկացնում են սպասվող վտանգի բնույթի և իրադրությանը համապատասխան միջոցներ ձեռնարկելու մասին։ Առավելության նշանները ցույց են տալիս խաչմերուկները, երթևեկելի մասերի առանձին փոխհատումները, ինչպես նաև ճանապարհի նեղ տեղամասերն անցնելու հաջորդականությունը։ Արգելող նշանները մտցնում կամ վերացնում են երթևեկության որոշակի սահմանափակումները։ Թելադրող նշանները հրահանգում կամ փոփոխում են երթևեկության որոշակի ռեժիմը։ Ինֆորմացիոն-ցուցիչ նշանները տեղեկացնում են երթևեկության ռեժիմի առանձնահատկության կամ ընթացքի ուղղությամբ բնակավայրերի և այլ օբյեկտների տեղաբաշխման մասին։ Սպասարկող նշանները տեղեկացնում են կենցաղային սպասարկման օբյեկտների տեղաբաշխման մասին։ Լրացուցիչ ինֆորմացիայի նշանները կիրառվում են այլ խմբի նշանների գործողությունը պարզաբանելու կամ սահմանափակելու նպատակով։
Ճանապարհային նշանների կատեգորացման և վավերացման մասին որոշվել է 1968 թվականին անցկացված Վիեննայի համաժողովում։ Ըստ համաժողովի արդյուքների՝ ճանապարհային երթևեկության նշանները ստորաբաժանվում են ըստ հետևյալ կատեգորիաների։

Նախազգուշացնող նշաններ
Առավելության նշաններ
Արգելող և սահմանափակող նշաններ
Թելադրող նշաններ
Հատուկ թելադրանքի նշաններ
Սպասարկման նշաններ
Տրանսպորտային միջոցների ճանաչման նշաններ
Լրացուցիչ տեղեկատվության նշաններ


== Ծանոթագրություններ ==


== Արտաքին հղումներ ==
ճանապարհային նշաններ և գծանշումներ Archived 2014-06-25 at the Wayback Machine.
Նիժնիե Գրաչիկի (այլ կիրառումներ)

Նիժնիե Գրաչիկի, կարող է վերաբերել՝

Նիժնիե Գրաչիկի - գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում
Նիժնիե Գրաչիկի - գյուղ Ռուսաստանի Ռոստովի մարզի Տարասովսկի շրջանում
Բատր Կալմանով

Բատր Կալմանով (ռուս.՝ Калманов, Батр Николаевич, դեկտեմբերի 21, 1920(1920-12-21), Olginskoye, Ռուսաստան - փետրվարի 26, 1981(1981-02-26), Վլադիկավկազ, ՌԽՖՍՀ, ԽՍՀՄ), խորհրդային օս գեղանկարիչ։
Հյուսիսային Օսական Ինքնավար Խորհրդային Սոցիալիստական Հանրապետության վաստակավր նկարիչ (1960)։ Հյուսիսային Օսական ԻԽՍՀ Կ. Խետագուրովի անվան պետական մրցանակի դափնեկիր (1970)։ 1956 թվականից ԽՍՀՄ նկարիչների միության անդամ։


== Կենսագրություն ==
Ծնվել է 1920 թվականի դեկտեմբերի 21-ին, Հյուսիսային Օսեթիայի Օլգինսկոյե գյուղում։ Սովորել է էլեկտրամեխանիկական տեխնիկումում։
1939 թվականին զորակոչվել է Կարմիր բանակ, իսկ 1941 թվականին բանակից ուղիղ ուղարկվել է ռազմաճակատ։
1945 թվականին վերադարձել է ռազմաճակատից և գնացել է աշխատելու գործարանում։ Բացահայտելով իր ձգտումը արվեստի նկատմամբ` նա սկսեց հաճախել արվեստի ստուդիա։
1950-1956 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում (ԽՍՀՄ ժողովրդական նկարիչ Վիկտոր Օրիշենկովի արհեստանոցում)։ Դիպլոմային աշխատանքը եղել է «Հարսնացուի հագնվելը» կտավը։
1956 թվականին ընդունվել է ԽՍՀՄ նկարիչների միություն։ Եվ նույն թվականին վերադարձել է Օրջոնիկիձե։
Նկարչի աշխատանքները պահվում են Հյուսիսային Օսեթիայի Մ. Տուրգանովի անվան գեղարվեստի թանգարանում, Մոսկվայի, ԱՄՆ-ի, Գերմանիայի, Ֆրանսիայի և այլ երկրների պատկերասրահներում և մասնավոր հավաքածուներում։
Մահացել է 1981 թվականի փետրվարի 26-ին, Օրջոնիկիձեում։


== Ընտանիք ==
Քույրը` Մադինա Օրիշենկովան, ԽՍՀՄ ժողովրդական նկարիչ, ակադեմիկոս Վիկտոր Օչիշենկովի կինն է։
Կինը` Իրինան, նկարիչ-ոսկերիչ էր։
Որդին` Ալան Կալմանովը (ծնված` 1964 թվականին) գեղանկարիչ է, ՌԴ վաստակավոր նկարիչ, Ռուսաստանի գեղարվեստի ակադեմիայի թղթակից անդամ։
Դուստրը` Մադինա Կալմանովան (ծնված` 1958 թվականին), գեղանկարիչ է։


== Որոշ աշխատանքներ ==
«Կոստան լեռնականների մեջ» (Վիկտոր Օրեշնիկովի հետ համատեղ), 1954
«Հարսնացուի հագնվելը», 1956
«Գյուղական բժիշկը», 1958
«Ապագա չեմպիոններ», 1958
«Հուշարձան լեռներում»
«Ս. Կիրովը Օլգինսկ գյուղում»
«Յոթ երեխաների մայրը», 1970
Կոստա Խեթագուրովի, Յու. Կուչիևի, Խ. Մամսուրովի դիմանկարները


== Մրցանակներ ==
Հյուսիսային Օսեթիայի Ինքնավար Խորհրդային Սոցիալիստական Հանրապետության վաստակավոր նկարիչ
Մեդալ «Մոսկվայի պաշտպանության համար» (1945 թվական, մարտի 27)
Հյուսիսային Օսեթիայի Ինքնավար Խորհրդային Սոցիալիստական Հանրապետության Կոստա Խեթագուրովի անվան պետական մրցանակ` «Յոթ երեխաների մայրը» նկարի համար (1970)։


== Ծանոթագրություններ ==


== Արտաքին հղումներ ==
Батр КАЛМАНОВ — художник, воспевший жизнь
Աստերոիդների ցանկ (70901-71000)

Աստերոիդների ցանկ (70801-70900)  • Աստերոիդների ցանկ  • Աստերոիդների ցանկ (71001-71100)
 Աստերոիդների ցանկ (70801-70900)  • Աստերոիդների ցանկ  • Աստերոիդների ցանկ (71001-71100)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Գուտա (այլ կիրառումներ)

Գուտա, կարող է վերաբերել՝


== Ուկրաինայի բնակավայրեր ==
Գուտա - գյուղ, Ուկրաինայի Անդրկարպատյան մարզի Ուժգորոդի շրջանում
Գուտա - գյուղ, Ուկրաինայի Խմելնիցկիի մարզի Դերաժնյայի շրջանում
Գուտա - գյուղ, Ուկրաինայի Խմելնիցկիի մարզի Սլավուտայի շրջանում
Գուտա - գյուղ, Ուկրաինայի Խմելնիցկիի մարզի Վինկովեցկի շրջանում
Գուտա - գյուղ, Ուկրաինայի Սումիի մարզի Գլուխովի շրջանում
Գուտա - գյուղ, Ուկրաինայի Վիննիցայի մարզի Նեմիրովի շրջանում
Գուտա - գյուղ, Ուկրաինայի Վոլինի մարզի Ռատնովի շրջանում


== Ռուսաստանի բնակավայրեր ==
Գուտա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Գուտա - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Կարիշևո

Կարիշևո (ռուս.՝ Карышево, բաշկիրերեն՝ Ҡарыш), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՀՀ ԶՈՒ սերժանտ

ՀՀ ԶՈՒ սերժանտ, զինվորական կոչում, որը կրում են Հայաստանի զինված ուժերի և վերջինիս ենթակայության տակ գտնվող Արցախի Հանրապետության պաշտպանության բանակի այն զինծառայողները, ովքեր ստորաբաժանման կամ բարձրագույն հրամանատարության կողմից ստացել են այն։ ՀՀ ԶՈՒ սերժանտ զինվորական կոչումը ներկայացնող ուսադիրը բաղկացած է երեք V–աձև նշաններից, որոնց սուր ծայրերն ուղղված են ներքև։ Սերժանտ կոչում ստացած զինծառայողները դասվում են սերժանտների շարքում։


== Տես նաև ==
ՀՀ ԶՈՒ եֆրեյտոր
ՀՀ ԶՈՒ կրտսեր սերժանտ
ՀՀ ԶՈՒ ավագ սերժանտ
ՀՀ ԶՈՒ ավագ
ՀՀ ԶՈՒ լեյտենանտ
ՀՀ ԶՈՒ ավագ լեյտենանտ
ՀՀ ԶՈՒ կապիտան
ՀՀ ԶՈՒ մայոր
ՀՀ ԶՈՒ փոխգնդապետ
ՀՀ ԶՈՒ գնդապետ
ՀՀ ԶՈՒ գեներալ-մայոր
ՀՀ ԶՈՒ գեներալ-լեյտենանտ
ՀՀ ԶՈՒ գեներալ-գնդապետ


== Ծանոթագրություններ ==
Եվգենի Գուսարով

Եվգենի Գուսարով (ռուս.՝ Евге́ний Петро́вич Гуса́ров, հուլիսի 30, 1950(1950-07-30), Մոսկվա, ԽՍՀՄ - հոկտեմբերի 7, 2002(2002-10-07), Մոսկվա, Ռուսաստան), ռուս դիվանագետ։


== Կենսագրություն ==
1972 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1972 թվականից զբաղվել է դիվանագիտական գործունեությամբ։ Տիրապետում է ֆրանսերեն և անգլերեն լեզուներին։

1972 թվականին եղել է ԽՍՀՄ արտաքին գործերի նախարարության երկրորդ եվրոպական բաժանմունքի ռեֆերենտ։
1972-1977 թվականներ՝ Մոնրեալում եղել է ԽՍՀՄ գլխավոր հյուպատոսության փոխհյուպատոս։
1977-1981 թվականներին եղել է ԽՍՀՄ արտաքին գործերի նախարարության երկրորդ եվրոպական բաժանմունքի ատտաշե, երրորդ քարտուղար, երկրորդ քարտուղար։
1981-ից մինչև 1986 թվականը Կանադայի Հանրապետությունում եղել է ԽՍՀՄ դեսպանության երկրորդ քարտուղար, առաջին քարտուղար, խորհրդական։
1986 թվականից մինչև 1988 թվականը եղել է ԽՍՀՄ արտաքին գործերի նախարարության երկրորդ եվրոպական բաժանմունքի վարիչի տեղակալ, բաժնի վարիչ։
1988-1990 թվականներին եղել է ԽՍՀՄ արտաքին գործերի նախարարության ԱՄՆ-ի և Կանադայի վարչության պետի տեղակալ։
1990 թվականից մինչև 1991 թվականը եղել ԽՍՀՄ արտաքին գործերի նախարարության Եվրոպայում համագործակցության և անվտանգության վարչության պետի տեղակալ։
1991-ից մինչև 1992 թվականը եղել ԽՍՀՄ արտաքին գործերի նախարարության Եվրոպայում համագործակցության և անվտանգության վարչության պետ։
1992 թվականին եղել է Ռուսաստանի Դաշնության արտաքին գործերի նախարարության Եվրոպայի դեպարտամենտի վարչության պետ։
1992 թվականի դեկտեմբերի 31-ից մինչև 1997 թվականի օգոստոսի 8-ը Հարավաֆրիկյան Հանրապետությունում և Լեսոտոյում եղել է Ռուսաստանի Դաշնության արտակարգ և լիազոր դեսպան։
1997 թվականից մինչև 1998 թվականը եղել է Ռուսաստանի Դաշնության արտաքին գործերի նախարարության եվրոպական համագործակցության դեպարտամենտի տնօրեն, Եվրոպական առաջին դեպարտամենտի տնօրեն։
1996 թվականի հուլիսի 6-ին ընտրվել է Ռուսաստանի Դաշնության արտաքին գործերի նախարարության կոլեգիայի անդամ։
1999 թվականի հունվարի 6-ից մինչև 2002 թվականի հոկտեմբերի 7-ը եղել է Ռուսաստանի Դաշնության արտաքին գործերի նախարարի տեղակալ։


== Անձնական կյանք ==
Ամուսնացած է եղել, ունեցել է մեկ որդի։


== Դիվանագիտական աստիճան ==
Արտակարգ և լիազոր դեսպան (1992 թվականի հոկտեմբերի 13)


== Ծանոթագրություններ ==


== Արտաքին հղումներ ==
Посол знает, что делать
Տոնկինի ծոցի միջադեպ

Տոնկինի ծոցի միջադեպ (վիետ․՝ Sự kiện Vịnh Bắc Bộ, անգլ.՝ Gulf of Tonkin incident), Տոնկինի ծոցում 1964 թվականի օգոստոսին Միացյալ Նահանգների և Հյուսիսային Վիետնամի (ՎԴՀ) նավատորմերի մասնակցությամբ գործողությունների երկու դրվագների դիվանագիտական անվանում։ 
1964 թվականի օգոստոսի սկզբին Հյուսիսային Վիետնամի ռազմանավերը երկու առանձին գրոհներ իրականացրին ԱՄՆ ռազմածովային ուժերի երկու ականակիրների ՝ «U.S.S. Maddox»-ի և «U.S.S. Turner Joy»-ի դեմ, որը, ենթադրաբար, տեղի է ունեցել, համապատասխանաբար, օգոստոսի 2-ին և օգոստոսի 4-ին։
Ամերիկյան հետախուզության բնօրինակ զեկույցը երկու գործողություններում էլ մեղադրում էր Հյուսիսային Վիետնամին, սակայն 2005 թվականի պենտագոնյան փաստաթղթերը և Ազգային անվտանգության գործակալության մի շարք այլ փաստաթղթեր պնդում էին, որ երկրորդ միջադեպն օգտագործվել է ԱՄՆ-ի կողմից Հյուսիսային Վիետնամի դեմ ընլայնված ռազմական գործողություններ իրականացնելու և էսկալացիան արդարացնելու համար։
Կամենայա Բալկա (գյուղ, Պերվոմայսկի շրջան)

Անվան այլ կիրառումների համար տե՛ս՝ Կամենայա ԲալկաԿամենայա Բալկա (ուկրաիներեն՝ Камяна Балка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1780 թվականին։
2001 թվականի տվյալներով Կամենայա Բալկա գյուղում բնակվում էր 738 մարդ։ Բնակավայրը զբաղեցնում է 0,015 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լորենս շրջան (Հարավային Կարոլինա)

Անվան այլ կիրառումների համար տե՛ս՝ Լորենս շրջան (այլ կիրառումներ)Լորենս շրջան (անգլ.՝ Laurens County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածությունը 1.875 կմ² է, բնակչությունը՝ 69.567 մարդ (2000 թ. տվյալներով)։ Շրջկենտրոնն է Լորենս բնակավայրը։ Կազմավորվել է 1785 թ.։
Գեորգի Նավալովսկի

Գեորգի Նավալովսկի (վրաց.՝ გიორგი ნავალოვსკი, հունիսի 28, 1986(1986-06-28), Թբիլիսի, Վրացական ԽՍՀ, ԽՍՀՄ), վրացի և ռուս ֆուտբոլիստ, Բաթումի «Դինամո» ակումբի պաշտպան։


== Կարիերա ==
Նավալովսկին սպորտային կարիերան սկսել է 2003 թվականին, երբ նա սկսել է հանդես գալ Թբիլիսիի «Դինամո» ակումբի պահեստային կազմում։ 2004 թվականին արդեն սկսել է հանդես գալ ակումբի հիմնական կազմում, որտեղ անցկացրել է երեք մրցաշրջան՝ մասնակցելով 32 խաղի։ «Դինամոյի» հետ դարձել է 2004/2005 մրցաշրջանի Վրաստանի առաջնության հաղթող։ 2007 թվականին տեղափոխվել է Ռուսթավի «Օլիմպի» ակումբ, որի կազմում Վրաստանի առաջնությունում անցկացրել է 25 խաղ, ինչպես նաև երկու խաղ 2007/08 թվականների Չեմպիոնների Լիգայի որակավորման խաղերում։
2008 թվականի հունվարին Նավալովսկին ազատ գործակալի կարգավիճակով տեղափոխվել է Մախաչկալայի «Անժի» ակումբ։ Երկու տարի Դաղստանցիների կազմում հանդես գալուց հետո՝ 2010 թվականի փետրվարին, վարձավճարով տեղափոխվել է Բաքվի «Ինտեր» ակումբ, որի հետ միասին դարձել է Ադրբեջանի առաջնության հաղթող։ 2010 թվականի օգոստոսին թիմակից Գոչեյ Խոդժավայի հետ միասին դարձել է Նիժնի Նովգորոդի «Վոլգա» ակումբի ֆուտբոլիստ, որի կազմում անցկացրել է 14 խաղ։ 2011 թվականի հունվարին զանգվածային լրատվամիջոցները հայտնել են, որ Նավալովսկու Վլադիկավկազի «Ալանիա» ակումբ տեղափոխվելու մասին, բայց իրականում նա վարձավճարով տեղափոխվել է Մերձմոսկովյան «Խիմկի» ակումբ, որի կազմում անցկացրել է 33 խաղ։ 2012/2013 մրցաշրջանի առաջին 10 խաղերը անցկացրել է Նովոկուզնեցկի «Մետալուրգ-Կուզբաս» ակումբ, իսկ մրցաշարի մնացած մասում (11 խաղ) հանդես է եկել Խաբարովսկի «ՍԿԱ-Էներգիա» ակումբում։ Հեռավորարևելյան ակումբի կազմում է անցկացրել նաև հաջորդ ամբողջ մրցաշրջանը։
2014 թվականի հունիսին Նավալովսկին պայմանագիր է կնքել ՖԱԼ նորեկ «Տոսնո» ակումբի հետ, որի կազմում անցկացրել է մեկ մրցաշրջան։ 2015 թվականի ամռանն իր ակումբակիցներ Նուկրի Ռևիշվիլիի, Գոգիտա Գոգուայի և Ալբերտ Ցխովրեբովի հետ միասին տեղափոխվել է վրացական Գորիի «Դիլա» ակումբ, բայց արդեն 2016 թվականի փետրվարին վերադարձել է «ՍԿԱ-Էներգիա» ակումբ։ 2016 թվականի ամռանը տեղափոխվել է Հունաստանի «Վերյա» ակումբ, իսկ 2017 թվականի հունվարին միացել է Բաքվի «Նեֆտչի» ակումբին։ 2017 թվականի հուլիսին նորից դարձել է «ՍԿԱ-Խաբարովսկ» ակումբի ֆուտբոլիստ։
2018 թվականի հուլիսի 23-ին պայմանագիր է կնքել Մինսկի «Դինամո» ակումբի հետ։ 2019 թվականի մարտի 3-ին տեղափոխվել է Բաթումի «Դինամո» ակումբ։


== Ձեռքբերումներ ==
ԹիմայինԱդրբեջանի առաջնության հաղթող – 2009/10
Ռուսաստանի առաջին դիվիզիոնի հաղթող – 2009
Ռուսաստանի առաջին դիվիզիոնի 2-րդ հորիզոնական (անցում Բարձրագույն լիգա) – 2010


== Վիճակագրություն ==


=== Ակումբային կարիերա ===


== Ծանոթագրություններ ==
Ագեռի

Ագեռի (էստ․՝ Ageri), գյուղ Էստոնիայի Յարվամաա նահանգի Ալբու շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գարշահոտ հարբուխ

Գարշահոտ հարբուխ, օզենա, քթի խոռոչի խրոնիկական հիվանդություն։ Բնորոշվում է քթի խեցիների ոսկրային կմախքի և լորձաթաղանթի խիստ արտահայտված բարակումով, ինչպես նաև քթից թանձր արտադրությամբ, որը չորանում է, կեղևակալում և գարշահոտ արձակում։
Նկատվում է հիվանդների քթային շնչառության դժվարացում, տանջող քոր՝ քթում և կոկորդում, հազ, հոտառության կտրուկ նվազում կամ լրիվ բացակայություն։ Ապաճման տարածումը քթարցունքային խողովակի լորձաթաղանթի վրա նպաստում է արցունքապարկի բորբոքման առաջացմանը, իսկ Եվստախյան խողովակի լորձաթաղանթի վրա՝ ականջաբորբի առաջացմանը։ Հիվանդությունը շնչափողի և կոկորդի վրա տարածվելիս նկատվում են խռպոտություն և շնչառության դժվարացում։
Հիվանդությունն սկսվում է 8-10 տարեկանում, երբեմն ավելի ուշ։ Կանայք ավելի հաճախ են հիվանդանում, քան տղամարդիկ։ Պատճառը հաստատված չէ։


== Գրականություն ==
Joseph C. Segen, Concise Dictionary of Modern Medicine, New York, McGraw-Hill, 2006. ISBN 978-88-386-3917-3
Douglas M. Anderson; A. Elliot Michelle, Mosby’s medical, nursing, & Allied Health Dictionary sesta edizione, New York, Piccin, 2004. ISBN 88-299-1716-8
Harrison, Principi di Medicina Interna (il manuale - 16a edizione), New York - Milano, McGraw-Hill, 2006. ISBN 88-386-2459-3
Antonio Quaranta; Fiorella Raffaella, Manuale di otorinolaringoiatria, Milano, McGraw-Hill, 1998. ISBN 88-386-234
Մանկական պրոգերիա

Մանկական պրոգերիան (հին հունարեն՝  պրո-՝ նախա- և գերաս՝ ծեր, տարիք), չափազանց հազվադեպ հանդիպող, գենետիկ մահացու հիվանդություն է։ Այս հիվանդությունը իրարից անկախ նկարագրել են Ջոնաթան Հատչինսոնը և Հաստինգս Գիլֆորդը, և նրանց անուններով այս հիվանդությունը կոչվում է Հաստինգս-Գիլֆորդ համախտանիշ։ Այդ երեխաները ունեն զարմանալիորեն միևնույն արտաքինը, անկախ էթնիկ պատկանելիությունից։ Այս հիվանդությամբ ծնվածները սովորաբար ապրում են մինչև միջին դեռահասություն կամ մինչև 20 տարեկան։ Այն շատ հազվադեպ է հանդիպում, յուրաքանչյուր 4-8 միլիոն առողջ երեխային մեկ հիվանդ։ Մինչև 1886 թվականը գրանցված է եղել 130 դեպք։ Իսկ 2013 թվականի դրությամբ աշխարհում կա ապրող մոտ 100 հիվանդ երեխա։ Այս գենետիկ հիվանդությունը առաջանում է մուտացիայի արդյունքնում և գրեթե ժառանգաբար չի փոխանցվում։ Պրոգերիայի հետազոտություննեւրոմ կարևորագույն հայտնագործությունը պրոգերիայի գենի հայտնաբերումն էր։ Պրոգերիայով հիվանդները ունեն LMNA գենի մուտացիա, որը պատճառ է դառնում ոչ նորմալ սպիտակուցի պրելամին Ա-ի՝ պրոգերինի սինթեզի համար։


== Ախտանիշներ ==
Այս հիվանդությամբ երեխաների մոտ առաջին ախտանիշներն ի հայտ են գալիս ծնվելուց հետո, առաջին մի քանի ամիսների ընթացքում։
Դրանք են՝ նորմալ աճի դանդաղում և տեղայնացված սկլերոդերմա։ Վաղ մանկական տարիքում՝ 18-24 ամսականում, ի հայտ են գալիս նոր ախտանիշներ՝ սահմանափակ աճ, մարմնի ամբողջական մազաթափություն (alopecia), բնորոշ արտաքին (փոքր դեմք, ոչ խորը խոռոչավոր՝ մակերեսային ծնոտ, ծռմռված քիթ, հոնքերի և թարթիչների բացակայություն)։ Երեխայի աճին զուգընթաց այս սիմպտոմները ավելի են խորանում։ Ավելի ուշ այդ հիվանդությունը առաջացնում է կնճռոտված մաշկ, աթերոսկլերոզ, երիկամային անբավարարություն, տեսողության կորուստ,
մազաթափություն, սրտանոթային ախտահարումներ։ Նրանք նաև ունենում են փոքր, թուլակազմ մարմին, ինչպես տարեց մարդիկ։ Նկատելիորեն ընդգծված են գանգի երակները՝ հատկապես մազաթափության պատճառով, և դուրս ցցված աչքերը։ Նրանց մոտ մկանակմախքային դեգեներացիայի պատճառով առաջացել է մարմնի ճարպի պակաս, մկանների թերաճ, ոսկրերի ձևափոխում, հոդախախտումներ, հոդերի կարծրացում, կծկում և այլ սիմպտոմներ որոնք բացակայում են երիտասարդ մարդկանց մոտ։
Պրոգերիայով հիվանդ երեխաների մտավոր ունակությունները, բանականությունը նորմալ է, և չնայած նրանց փոքրիկ մարմինների փոփոխություններին՝ նրանք խելացի են, համարձակ և կյանքով լեցուն։


== Բուժում ==

Ներկայումս օգտագործվող հիմնական 3 դեղամիջոցները Farnestransferase արգելակիչը (FTI), Statin–ը անվանված Pravastatin, Biphosphonate անվանված Zoledronic թթու։ Այս դեղերը արգելակում են պրոգերիայի զարգացման ուղու տարբեր փուլերում, բայց մեկ նպատակի համար, որն է բարելավել հիվանդի վիճակը։ Ոչ մի դեղորայք ամբողջությամբ չի բուժում. հիմնականում բոլորը մեղմացնող մեթոդներ են։ Կատարվում են նաև սրտանոթային արատների վիրահատական շտկումներ, ցածր չափաբաժիններով ասպիրինի ընդունում, որի ամենօրյա օգտագործումը օգնում է կանխել սրտի նոպաները և վիճակի սրացումը, տարբեր ֆիզիոթերապիաներ և դեղամիջոցներ նույնպես կիրառվում են։


== Ծանոթագրություններ ==
Բորիս Անտոնենկո

Բորիս Իվանովիչ Անտոնենկո (ուկրաիներեն՝ Борис Іванович Антоненко, ծնվել է դեկտեմբերի 27, 1927 Անտրավիտի շրջանի, Լուգանսկի մարզի, Վերին Նագոլչիկում) - սովետական ուկրաինացի կույր երաժիշտ, բանդուրիստ, Ուկրաինայի Կոբզարների ազգային միության անդամ։


== Կենսագրություն ==
Նա կորցրել է տեսողությունը մանկության տարիներին։ Հայրենական մեծ պատերազմի տարիներին նա ծնողների հետ տարհանվել է և մեկնել Ուզբեկստան։ 1952 թվականին ավարտել է Տաշքենդի Ռեյնգոլդ Գլիերի անվան երաժշտական քոլեջը` բայանի դասեր, իսկ 1969 թվականին` ավարտել է Նիզամիի մանկավարժական ինստիտուտը (երաժշտության և երգի ֆակուլտետ)։ Նա աշխատել է որպես Ուզբեկստանի համերգային նվագախմբերի նկարիչ, ղեկավարել է «Կույրերի հասարակության» համակարգը։ 1977 թվականին Բորիս Անտոնովիչը վերադառնում Կիև, 1978 թվականին նա սկսում է սովորել նվագել բանդուրա կոբզար Պ. Սուպրունի մոտ։ Նրա երգացանկում ներառված են ուկրաինական ժողովրդական երգեր, կոբզարների և ժամանակակից կոմպոզիտորների ստեղծագործություններ։ Ուկրաինայի Կոբզարների ազգային միության անդամ (Կիևի բաժին)։


== Ստեղծագործություն ==
Ընտրված աշխատանքներ.

«Օ,, Ուկրաինան լաց էր լինում» (բառերը կոբզար Պ Նոսաչա),
«Նա կանգնած է Սուբոտովի գյուղում» (բառերը Տ.Շևչենկոյի),
«Սիրեք Ուկրաինան» (բառերը Վ. Սասյուրիի),
«Ուկրաինայի որդիներ» (բառերը Մ. Մալյավկիի)։


== Գրականություն ==
Жеплинський Б. М. Абрамов Анатолій Олександрович // Енциклопедія сучасної України / Національна академія наук України, Наукове товариство імені Шевченка, Координаційне бюро енциклопедії сучасної України НАН України. — Ред. І. М. Дзюба, А. І. Жуковський та ін.. — К. : [б. в.], 2001. — Т. 1: А. — 825 с. — 10 000 прим. — ISBN 966-02-2075-8. — С. 35.